smcproject/ml-wiki-sentences huggingface dataset:
ഭാരതീയരെ സ്വപ്നം കാണാൻ പ്രേരിപ്പിക്കുക എന്നതാണ്‌ ഈ ഗ്രന്ഥത്തിൻറെ ഉദ്ദേശ്യം .
ഭ്രാന്തമായ സ്വപ്നങ്ങൾ കാണുകമാത്രമല്ല,അവയെ സാർത്ഥകമാക്കാൻ യത്നിക്കുകകൂടി വേണമെന്ന് അദ്ദേഹം ഈ പുസ്തകത്തിൽ പറയുന്നു .
പുസ്തകത്തിൻറെ പന്ത്രണ്ടാമത് എഡിഷൻ നവംബർ -2008 -ൽ പുറത്തിറങ്ങുകയുമുണ്ടായി.
എം. പി.സദാശിവൻ വിവർത്തനം ചെയ്ത ഈ പുസ്തകം ഡിസി ബുക്സ് ആണ് പ്രസിദ്ധീകരിച്ചത്.
അവലംബം പുറം കണ്ണികൾ http://www.alphonskannanthanam.com/ Archived 2011-07-07 at the Wayback Machine .
ആർ. ശ്രീലേഖ ഇംഗ്ലീഷ് വിലാസം https://ml.wikipedia.org/wiki/R.
_Sreelekha
സംസ്ഥാനത്തെ ആദ്യ വനിതാ ഐ.പി.എസ്. ഉദ്യോഗസ്ഥയും സംസ്ഥാനത്ത് ഡിജിപി പദവിയിലെത്തുന്ന ആദ്യ വനിത ഐപിഎസ് ഉദ്യോഗസ്ഥയുമാണ് ആർ ശ്രീലേഖ .
മുൻ ഗതാഗത കമ്മീഷണറും കേരള ജയിൽ ഡി ജി പി യും ബാലസാഹിത്യ കൃതികളും കുറ്റാന്വേഷണ കഥകളുമുൾപ്പെടെ നിരവധി കൃതികളുടെ കർത്താവുമായ കുറ്റാന്വേഷകയാണ് ആർ. ശ്രീലേഖ .
1960 ഡിസംബറിൽ പ്രഫ.
എൻ. വേലായുധൻ നായരുടെയും  രാധമ്മയുടെയും നാലു മക്കളിൽ മൂന്നാമത്തേതാണ് ശ്രീലേഖ.
പതിനാറാം വയസ്സിൽ അച്ഛൻ മരിച്ചു.
ഇതിനുശേഷം വളരെ കഷ്ടപ്പാടുകൾ നിറഞ്ഞതായിരുന്നു ജീവിതം.
തിരുവനന്തപുരം കോട്ടൺഹിൽ സ്കൂളിൽ നിന്നും സ്കൂൾ പഠനം പൂർത്തിയാക്കി.
സ്കൂൾ കാലയളവിൽ തന്നെ പാട്ട്, നാടകം, എൻസിസി, എൻഎസ്എസ് എന്നിവയിലും സജീവമായി.
ഏഴാം വയസു മുതൽ കവിതകൾ എഴുതുമായിരുന്നു.
തിരുവനന്തപുരം വിമൻസ് കോളജിൽ നിന്ന് ഇംഗ്ലിഷിൽ ബിരുദവും, യൂണിവേഴ്സിറ്റി ഇൻസ്റ്റിറ്റ്യൂട്ടിൽ നിന്ന് ബിരുദാനന്തര ബിരുദവും നേടി.
വിദ്യാധിരാജ കോളജിൽ അധ്യാപികയായി പ്രവേശിച്ചു.
പിന്നീട് രാജി വച്ച ശേഷം റിസർവ് ബാങ്കിൽ ഓഫിസറായി ജോലി ചെയ്യുന്നതിനിടെയാണ് സിവിൽ സർവീസ് പരീക്ഷ എഴുതിയത്.
26ാമത്തെ വയസിൽ കേരളത്തിലെ ആദ്യ വനിത ഐപിഎസ് ഓഫിസറായി.
പോലീസ് സേവനം
1987 ബാച്ച് ഐ.പി.എസ്. ഉദ്യോഗസ്ഥയാണ് ആർ. ശ്രീലേഖ.
കോട്ടയം, ചേർത്തല,  എന്നിവിടങ്ങളിൽ എ.എസ്. പി.യായും  1991-ൽ കേരളത്തിലെ ആദ്യ വനിത ജില്ല പോലീസ് മേധാവിയായി ആലപ്പുഴയിൽ സ്ഥാനമേറ്റു പത്തനംതിട്ട
,തൃശ്ശൂർ ജില്ലകളിൽ പോലീസ് മേധാവിയായി.
പൊലീസ് ആസ്ഥാനത്ത് എ.ഐ.ജി.യായും പ്രവർത്തിച്ചു.
നാലുവർഷത്തോളം സി.ബി.ഐ. കൊച്ചി യൂണിറ്റിൽ ജോലി ചെയ്തിരുന്നു.
എറണാകുളം റെയിഞ്ച് ഡി.ഐ.ജി.യായിരുന്നതിനുശേഷം വിവിധ പൊതുമേഖലാ സ്ഥാപനങ്ങളുടെ എം.ഡി.യായിരുന്നു.
റബർ മാർക്കറ്റിങ് ഫെഡറേഷൻ, കേരള സ്റ്റേറ്റ് കൺസ്ട്രക്ഷൻ കോർപ്പറേഷൻ, റോഡ്സ് ആൻഡ് ബ്രിഡ്ജസ് ഡെവലപ്മെൻറ് കോർപ്പറേഷൻ എന്നീ സ്ഥാപനങ്ങളുടെ മാനേജിങ് ഡയരക്ടറായിരുന്നു.
ക്രൈംബ്രാഞ്ച് ഐ.ജി., വിജിലൻസ്, ഇൻറലിജൻസ് എ.ഡി.ജി.പി, ജയിൽ മേധാവി, ട്രാൻസ്പോർട്ട് കമ്മീഷണർ എന്നി നിലകളിലും പ്രവർത്തിച്ചു.
2020 ഡിസംബർ 31-ന് സർവീസിൽ നിന്ന് വിരമിച്ചു.
ഭർത്താവ് : ഡോ. എസ്. സേതുനാഥ്.
മകൻ : ഗോകുൽനാഥ് കൃതികൾ മനസ്സിലെ മഴവില്ല് നിയമസംരക്ഷണം സ്ത്രീകൾക്ക് ചെറുമർമ്മരങ്ങൾ നീരാഴിക്കപ്പുറം ലോട്ടസ് തീനികൾ മരണദൂതൻ കുഴലൂത്തുകാരൻ കുട്ടികളും പോലീസും തമസോമ ബ്ലോഗ് - https://sreelekhaips.blogspot.com അവലംബം
ജേക്കബ് തോമസ് ഇംഗ്ലീഷ് വിലാസം https://ml.wikipedia.org/wiki/Jacob_Thomas
ഇന്ത്യൻ പോലീസ് സർവ്വീസിൽ നിന്നും വിരമിച്ച ഒരു ഉദ്യോഗസ്ഥനും എഴുത്തുകാരനും ഗവേഷകനുമാണ് ജേക്കബ് തോമസ് (ജനനം 1960).
കേരളത്തിലെ വിജിലൻസ് ആൻഡ് ആന്റി കറപ്ഷൻ ബ്യൂറോയുടെ (വിഎസിബി) മുൻ ഡയറക്ടർ ജനറലുമായിരുന്ന ഇദ്ദേഹത്തിനു മികച്ച സേവനത്തിനുള്ള രാഷ്ട്രപതിയുടെ പോലീസ് മെഡലും മലയാള മനോരമയുടെ ന്യൂസ് മേക്കർ ഓഫ് ദ ഇയർ പുരസ്കാരവും ലഭിച്ചിട്ടുണ്ട്.
സ്രാവുകൾക്കൊപ്പം നീന്തുമ്പോൾ എന്നപേരിൽ ഇദ്ദേഹത്തിന്റെ ആത്മകഥ പുറത്തിറങ്ങിയിട്ടുണ്ട്.
1960 മെയ് 15 ന് കോട്ടയം ജില്ലയിലെ തീക്കോയി എന്ന ഗ്രാമത്തിൽ ജനിച്ച ജേക്കബ് തോമസ് തീക്കോയിയിലെ സെന്റ് മേരീസ് ഹൈസ്കൂളിൽ സ്കൂൾ വിദ്യാഭ്യാസം പൂർത്തിയാക്കി.
തുടർന്ന് അരുവിത്തുറ സെന്റ് ജോർജ്ജ് കോളേജിൽ പ്രീഡിഗ്രി കോഴ്‌സ് പൂർത്തിയാക്കി.
കേരള കാർഷിക സർവ്വകലാശാലയിൽ നിന്ന് അഗ്രിക്കൾച്ചറൽ സയൻസിൽ ബിരുദം നേടി.
തുടർന്ന് കൃഷിശാസ്‌ത്രത്തിൽ ബിരുദാനന്തര ബിരുദവും ഡോക്ടറൽ ബിരുദവും നേടി.
ന്യൂഡൽഹിയിലെ ഇന്ത്യൻ അഗ്രികൾച്ചറൽ റിസർച്ച് ഇൻസ്റ്റിറ്റ്യൂട്ടിൽ പഠിച്ചു.
പിന്നീട് ഹ്യൂമൻ റിസോഴ്സ് ഡവലപ്മെന്റിൽ രണ്ടാം ഡോക്ടറൽ ബിരുദം നേടി.
എൻവയണ്മെന്റ് ആന്റ് സസ്റ്റെയിനബിൾ ഡെവലപ്മെന്റിൽ ബിരുദാനന്തര ഡിപ്ലോമയും നേടി.
1984-ൽ അദ്ദേഹം ഇന്ത്യൻ അഡ്മിനിസ്ട്രേറ്റീവ് സർവീസ് പാസായി 1985-ൽ സർവ്വീസിൽ പ്രവേശിച്ചു.
തന്റെ സർവ്വീസിന്റെ അവസാന വർഷങ്ങളിൽ ഷൊർണൂരിലെ മെറ്റൽ ഇൻഡസ്ട്രീസ് ലിമിറ്റഡ് ചെയർമാനും മാനേജിംഗ് ഡയറക്ടറുമായിരുന്നു ജേക്കബ് തോമസ്.
2019 ഒക്ടോബറിലാണ് അദ്ദേഹത്തെ ഈ സ്ഥാനത്ത് നിയമിച്ചത്.
സർക്കാരുമായുണ്ടായിരുന്ന അഭിപ്രായ വ്യത്യാസങ്ങളെത്തുടർന്ന് നിയമനത്തോട് തുടക്കത്തിൽ തന്നെ അദ്ദേഹം വിയോജിപ്പ് പ്രകടിപ്പിച്ചിരുന്നു.
2020 മേയ് 31-ന് സർവ്വീസിൽ നിന്നും വിരമിച്ചു.
ഡെയ്‌സിയാണ് ജേക്കബ് തോമസിന്റെ ഭാര്യ.
സർവ്വീസിൽ
1987-ൽ അസിസ്റ്റന്റ് പോലീസ് സൂപ്രണ്ടായി പോലീസിൽ സേവനം ആരംഭിച്ചു.
ആദ്യത്തെ സർവ്വീസ് നിയമനങ്ങൾ തൊടുപുഴയിലും കാസർഗോഡുമായിരുന്നു .
1989-ൽ ക്രൈം ഇൻവെസ്റ്റിഗേഷൻ ഡിപ്പാർട്ട്‌മെന്റിൽ പോലീസ് സൂപ്രണ്ടായി സ്ഥാനക്കയറ്റം ലഭിച്ച് 1991 വരെ ആ സ്ഥാനത്തു തുടർന്നു.
1991-ൽ പ്ലാന്റേഷൻ കോർപ്പറേഷൻ ഓഫ് കേരള ലിമിറ്റഡിന്റെ മാനേജിംഗ് ഡയറക്ടറായി.
1993-ൽ കേരള സ്റ്റേറ്റ് ഹോർട്ടികൾച്ചർ പ്രൊഡക്റ്റ്സ് ഡവലപ്മെന്റ് കോർപ്പറേഷനിൽ (ഹോർട്ടികോർപ്പ്) മാനേജിംഗ് ഡയറക്ടറായി നിയമിക്കപ്പെട്ടു.
1997-ൽ കൊച്ചി പോലീസ് കമ്മീഷണറായി വീണ്ടും പോലീസ് വകുപ്പിൽ മടങ്ങിയെത്തി.
1998 ഏപ്രിൽ 2-ാം തിയതി കമ്മീഷണർ സ്ഥാനത്തു നിന്നും മാറ്റി, 1998-ൽ ക്രൈം ഇൻ‌വെസ്റ്റിഗേഷൻ ഡിപ്പാർട്ട്മെന്റിൽ |ഡെപ്യൂട്ടി ഇൻസ്പെക്ടർ ജനറലായി നിയമിക്കപ്പെട്ടു.
എന്നാൽ, അടുത്ത വർഷം തന്നെ അദ്ദേഹത്തെ കേരള വനിതാ കമ്മീഷൻ ഡയറക്ടറായി നിയമിച്ചു.
ഇവിടെ 2003 വരെ സർവ്വീസിൽ ഉണ്ടായിരുന്നു.
തുടർന്ന് കേരള മോട്ടോർ വെഹിക്കിൾസ് ഡിപ്പാർട്ട്‌മെന്റിൽ ഗതാഗത കമ്മീഷണറായി നിയമിതനായി.
2003-ൽ കേരള സംസ്ഥാന മനുഷ്യാവകാശ കമ്മീഷന്റെ ചീഫ് ഇൻവെസ്റ്റിഗേഷൻ ഓഫീസറായും 2004-ൽ കേരള സ്റ്റേറ്റ് കൗൺസിൽ ഫോർ സയൻസ്, ടെക്നോളജി ആന്റ് എൻവയോൺമെന്റിന്റെ സീനിയർ അഡ്മിനിസ്ട്രേറ്റർ, 2004-ൽത്തന്നെ കേരള സ്റ്റേറ്റ് സിവിൽ സപ്ലൈസ് കോർപ്പറേഷന്റെ ചെയർമാനും ഡയറക്ടറുമായിരുന്നു.
കേരള സ്റ്റേറ്റ് ഫിലിം ഡവലപ്മെന്റ് കോർപ്പറേഷന്റെ ഡയറക്ടർ ബോർഡ് ചെയർമാനായിരുന്നു.
അതേ സമയം തന്നെ ശ്രീ ചിത്തിരതിരുനാൾ കോളേജ് ഓഫ് എഞ്ചിനീയറിംഗിന്റെ ബോർഡ് ഓഫ് ഗവർണർ അംഗമായും സേവനമനുഷ്ഠിച്ചു.
കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന്റെ ഡയറക്ടർ ബോർഡ് അംഗമായും കേരള ട്രാൻസ്പോർട്ട് ഡവലപ്മെന്റ് ഫിനാൻസ് കോർപ്പറേഷന്റെ മാനേജിംഗ് ഡയറക്ടറായും 2010 വരെ കേരള ഷിപ്പിംഗ് ആന്റ് ഇൻലാന്റ് നാവിഗേഷൻ കോർപ്പറേഷന്റെ മാനേജിംഗ് ഡയറക്ടറായും നിയമിതനായി.
പോർട്ടിന്റെ ഡയറക്ടർ സ്ഥാനവും അദ്ദേഹം വഹിച്ചു.
ജേക്കബ് തോമസിനെ അഡീഷണൽ പോലീസ് ഡയറക്ടർ ജനറൽ ആയി 2014-ൽ നിയമിച്ചു.
പിന്നീട് വിജിലൻസ് ആൻഡ് ആന്റി കറപ്ഷൻ ബ്യൂറോയുടെ ഡയറക്ടറായി അദ്ദേഹം 2015 വരെ തുടർന്നു.
അദ്ദേഹം ഫയർ ആൻഡ് റെസ്ക്യൂ സർവീസസ്, സിവിൽ ഡിഫൻസ് ആന്റ് ഹോം ഗാർഡ്സ് എന്നിവയുടെ ഡയറക്ടർ ജനറലായി സേവനമനുഷ്ഠിച്ചു.
കേരള പോലീസ് ഹൗസിംഗ് ആന്റ് കൺസ്ട്രക്ഷൻ കോർപ്പറേഷന്റെ ചെയർമാനും മാനേജിംഗ് ഡയറക്ടറുമായി.
2017 ൽ കേരള സർക്കാരിന്റെ പരിശീലന സ്ഥാപനമായ ഇൻസ്റ്റിറ്റ്യൂട്ട് ഓഫ് മാനേജ്മെന്റിന്റെ ഡയറക്ടർ ജനറലായി അദ്ദേഹത്തെ നിയമിച്ചു.
എന്നാൽ 2017 ഡിസംബറിൽ സർവ്വീസിൽ നിന്ന് സസ്പെൻഡ് ചെയ്യപ്പെട്ടു.
ഓഖി ദുരന്തത്തിൽ സർക്കാർ വിരുദ്ധ പരാമർശത്തിന്റെ പേരിലായിരുന്നു ജേക്കബ് തോമസിനെ ആദ്യം സസ്‌പെൻഡ് ചെയ്തത്.
സസ്പെൻഷൻ കാലയളവിനുശേഷം അദ്ദേഹത്തെ തിരിച്ചെടുത്തെങ്കിലും 2018 ഏപ്രിൽ മാസത്തിൽ അദ്ദേഹത്തിന് രണ്ടാമത്തെ സസ്പെൻഷൻ നോട്ടീസ് നൽകി.
സ്രാവുകൾക്കൊപ്പം നീന്തുമ്പോൾ എന്ന അദ്ദേഹത്തിന്റെ ആത്മകഥ പ്രസിദ്ധീകരിച്ചതാണ് ഇതിനു കാരണമായത്.
2018 ഡിസംബറിൽ അദ്ദേഹത്തിന്റെ സസ്‌പെൻഷൻ കാലാവധി ആറ് മാസം കൂടി നീട്ടി.
ഇതേത്തുടർന്ന് അദ്ദേഹം സെൻട്രൽ അഡ്മിനിസ്‌ട്രേറ്റീവ് ട്രിബ്യൂണലിനെ സമീപിച്ചു.
തുടർന്ന് രണ്ടുവർഷത്തെ സസ്പെൻഷനു ശേഷം മെറ്റൽ ഇൻഡസ്ട്രീസിലെ പദവി വഴി ജേക്കബ് തോമസ് സർവീസിൽ തിരിച്ചെത്തി.
2019 ഒക്ടോബറിലാണ് ജേക്കബ് തോമസ് മെറ്റൽ ഇൻഡസ്ട്രീസ് തലപ്പത്ത് നിയമിതനാവുന്നത്.
സെൻട്രൽ അഡ്മിനിസ്ട്രേറ്റീവ് ട്രിബ്യൂണൽ ഉത്തരവ് പ്രകാരമായിരുന്നു നടപടി.
പൊലീസ് സേനയിലേക്ക് തിരിച്ചെടുക്കണമെന്നാണ് ജേക്കബ് തോമസ് നേരത്തെ ആവശ്യപ്പെട്ടതെങ്കിലും സർക്കാർ അദ്ദേഹത്തെ മറ്റൊരു ചുമതലയിൽ നിയമിക്കുകയായിരുന്നു.
സ്രാവുകൾക്കൊപ്പം നീന്തുമ്പോൾ എന്നപേരിൽ ഇദ്ദേഹത്തിന്റെ ആത്മകഥ സർവീസിലിരിക്കെ സർക്കാരിന്റെ അനുമതി വാങ്ങാതെയാണ് എഴുതിയത് എന്നതിനാൽ വിവാദം സൃഷ്ടിച്ചു.
ഔദ്യോഗിക രഹസ്യ നിയമം ജേക്കബ് തോമസ് ലംഘിച്ചെന്ന് ആരോപിച്ച് മുഖ്യമന്ത്രിക്ക് കെ.സി. ജോസഫ് കത്തയച്ചിരുന്നു.
പോലീസിലെ പ്രധാന ചുമതലകളിൽനിന്ന് സർക്കാർ തന്നെ ഒഴിവാക്കിയതും അതിന്റെ കാരണങ്ങളും പുസ്തകത്തിൽ ഇദ്ദേഹം വിശദീകരിക്കുന്നുണ്ട്.
തമിഴ്‌നാട്ടിലെ രാജപാളയത്ത് നൂറേക്കർ ഭൂമി വാങ്ങിയത് അനധികൃത സ്വത്ത് സമ്പാദനമാണെന്ന പരാതിയിൽ ജേക്കബിനെതിരെ 2019-ൽ വിജിലൻസ് അന്വേഷണം നടന്നു.
അന്വേഷണത്തിനെതിരെ സ്‌റ്റേ വേണമെന്ന ഇദ്ദേഹത്തിന്റെ ആവശ്യം കോടതി നിരസിച്ചു.
19 വർഷം മുമ്പ്  33 പേരിൽ നിന്നായി 50.33 ഏക്കർ ഭൂമി ജേക്കബ് തോമസ് വാങ്ങി.
ഇസ്രേയലിലെ കൃഷിരീതി പരിചയപ്പെടുത്തുന്നതിനായാണ് ഇൻഫ്രാ അഗ്രോ ടെക്‌നോളജി എന്ന കമ്പനിക്ക് വേണ്ടിയാണ് സ്ഥലം വാങ്ങിയതെന്നും ചില നിയമപരമായ വ്യവസ്ഥകൾ കൂടി കണക്കിലെടുത്താണ് തന്റെയും ഭാര്യയുടെയും പേരിൽ ഈ ഭൂമി വാങ്ങിയതെന്നും ജേക്കബ് തോമസ് വാദിച്ചു.
കേസ് തനിക്കെതിരെയുള്ള പ്രതികാര നടപടിയാണെന്നും പോലീസ് ആക്ട് പ്രകാരം കേസെടുത്ത ശേഷം വിജിലൻസിന് കൈമാറിയതിൽ ദുദ്ദേശ്യമുണ്ടെന്നും ജേക്കബ് തോമസ് ബോധിപ്പിച്ചു.
പുരസ്കാരങ്ങളും ബഹുമതിയും
നാഷണൽ പോലീസ് അക്കാദമിയുടെ അത്‌ലറ്റിക്സ് ടീമിന്റെ ക്യാപ്റ്റനായിരുന്ന ജേക്കബ് തോമസ്.
കൂടാതെ അക്കാദമിയുടെ മികച്ച പ്രൊബേഷണറുമായിരുന്നു.
2015-ൽ മനോരമ ന്യൂസ് മേക്കറായി തിരഞ്ഞെടുക്കപ്പെട്ടു.
2016-ൽ മികച്ച പോലീസ് സേവനത്തിന് രാഷ്ട്രപതിയിൽ നിന്നു് മെഡൽ ലഭിച്ചു.
പുസ്തകങ്ങൾ സ്രാവുകൾക്കൊപ്പം നീന്തുമ്പോൾ - ആത്മകഥ - 2017 കാര്യവും കാരണവും - 2017 സ്ട്രാറ്റെജിക് മാനേജ്മെന്റ് - 2015 എൻവയണ്മെന്റൽ മാനേജ്മെന്റ് - 2014 അവലംബം പുറത്തേക്കുള്ള കണ്ണികൾ
ടി.പി. സെൻകുമാർ
അഭിഭാഷകനും ഇന്ത്യൻ പോലീസ് സർവീസിലെ വിരമിച്ച പോലീസ് ഉദ്യോഗസ്ഥനുമാണ് ടി പി സെൻകുമാർ (ജനനം: 10 ജൂൺ 1957).
കേരള സംസ്ഥാന പോലീസ് മേധാവിയായി സേവനമനുഷ്ഠിച്ചു.
2015 മെയ് 31 ന് വിരമിച്ച കെ.എസ്. ബാലസുബ്രഹ്മണ്യം ഐ.പി.എസിന് പകരമായി 2015 മെയ് 31 ന് അദ്ദേഹത്തെ ഉമ്മൻ ചാണ്ടിയുടെ നേതൃത്വത്തിലുള്ള യുഡിഎഫ് സർക്കാർ സംസ്ഥാന പോലീസ് മേധാവിയായി നിയമിച്ചു.
അതിർത്തി സുരക്ഷാ സേനയുടെ ഡിജിപിയായി സേവനമനുഷ്ഠിച്ചിരുന്ന മഹേഷ് കുമാർ സിംഗ്ല  തന്നെ സംസ്ഥാന പോലീസ് മേധാവിയായി നിയമിക്കണമെന്ന ആവശ്യം, അന്നത്തെ മന്ത്രിസഭ നിരസിച്ചു.
സെൻകുമാറിന് നിയമനം നടത്തുമ്പോൾ റിട്ടയർമെന്റിന് 2 വർഷത്തിൽ കൂടുതൽ ശേഷിക്കുന്നു എന്ന കാര്യം പരിഗണിക്കപ്പെട്ടു.
പിന്നീട് 2016 മെയ് 31 ന് അന്നത്തെ പുതുതായി തിരഞ്ഞെടുക്കപ്പെട്ട എൽഡിഎഫ് സർക്കാർ അദ്ദേഹത്തിന് പകരമായി സംസ്ഥാന പോലീസ് മേധാവി സ്ഥാനത്തേക്ക് ലോകനാഥ് ബെഹറ നിയമിച്ചു.
എന്നിട്ട് സെൻകുമാറിനെ പോലീസ് ഭവന നിർമ്മാണ കോർപ്പറേഷന്റെ തലവനായി മാറ്റി.
2017 ഏപ്രിൽ 24 ന് സെൻകുമാറിനെ സംസ്ഥാന പോലീസ് മേധാവിയായി വീണ്ടും നിയമിക്കാൻ സുപ്രീം കോടതി ഉത്തരവിട്ടു.
2017 മെയ് 5 ന് സെൻകുമാറിനെ വീണ്ടും സംസ്ഥാന പോലീസ് മേധാവിയായി നിയമിക്കേണ്ടി വന്നു.
ഇരിഞ്ഞാലക്കുട ക്രൈസ്റ്റ് കോളേജിൽ നിന്നാണ് സെൻകുമാർ കോളേജ് വിദ്യാഭ്യാസം പൂർത്തിയാക്കിയത്.
സാമ്പത്തിക ശാസ്ത്രത്തിൽ ബിരുദാനന്തര ബിരുദം  കൂടാതെ നിയമത്തിൽ  ബിരുദം എന്നിവ നേടി.
പ്രശസ്ത സാമ്പത്തിക ശാസ്ത്രജ്ഞനും സംസ്ഥാന ധനകാര്യ കമ്മീഷൻ ചെയർമാനുമായ എം എ ഉമ്മന്റെ കീഴിൽ നടത്തിയ ഗവേഷണഫലമായി പൂർത്തിയാക്കിയ റോഡപകടങ്ങളെക്കുറിച്ച് ഉള്ള ഒരു പ്രബന്ധം കേരള സർവകലാശാലയിൽ സെൻകുമാർ സമർപ്പിച്ചു.
ഇന്ത്യൻ പോലീസ് സർവീസിൽ ചേരുന്നതിന് മുമ്പ് സെൻകുമാർ ഇന്ത്യൻ എക്കണോമിക്സ് സർവീസിൽ ചേർന്നു.
1982 ൽ അദ്ദേഹം വീണ്ടും സിവിൽ സർവീസ് പരീക്ഷ എഴുതുകയും അതിൽ ജയിക്കുകയും 1983 ൽ കേരള കേഡറിലെ ജനറൽ കാറ്റഗറി പ്രകാരം ഇന്ത്യൻ പോലീസ് സർവീസിലേക്ക്  തിരഞ്ഞെടുക്കപ്പെടുകയും ചെയ്തു.
എ.എസ്.പി, തലശ്ശേരി, കണ്ണൂർ എന്നീ നിലകളിൽ ഔദ്യോഗിക ജീവിതം ആരംഭിച്ചു.
1996 ഓഗസ്റ്റ് വരെ ഒരു വർഷത്തോളം കൊച്ചി സിറ്റി പോലീസ് കമ്മീഷണറായി സേവനമനുഷ്ഠിച്ചു.
ഇതിനുമുമ്പ് 1991 മുതൽ 1995 വരെ ഗവർണറുടെ എഡിസി ആയി സേവനമനുഷ്ഠിച്ചു.
2004 ൽ അദ്ദേഹത്തെ ഐ.ജി, പോലീസ് വിജിലൻസ്, ആന്റി കറപ്ഷൻ ബ്യൂറോ ആയി നിയമിച്ചു.
Shri T P Senkumar IPS, ADGP in London along with Shri.
Ajithkumar Nair , Protocol Officer, High Commission of India, London, Shri.
Vijayakumar IPS , DGP DG of CRPF and Shri.
Chandrashekharan IPS ADGP, Law and Order South zone Kerala State
2006 ൽ കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന്റെ മാനേജിംഗ് ഡയറക്ടറായി നിയമിതനായി.
പിന്നീട് 2010 ൽ ട്രാൻസ്പോർട്ട് കമ്മീഷണറായി നിയമിതനായി.
2009 ൽ കെ‌എസ്‌ആർ‌ടി‌സി മേധാവിയായിരിക്കെ അദ്ദേഹത്തിന് കേരള ട്രാൻ‌സ്‌പോർട്ട് ഡെവലപ്മെന്റ് ഫിനാൻസ് കോർപ്പറേഷൻ എം‌ഡിയുടെ ചുമതലയും  ലഭിച്ചു.
2012 മുതൽ 2013 വരെ ഇന്റലിജൻസ് എ.ഡി.ജി.പി എന്ന നിലയിൽ ജോലി ചെയ്യവേ അദ്ദേഹം അന്നത്തെ മുഖ്യമന്ത്രി ഉമ്മൻ ചാണ്ടിക്ക് സഹായം ആവശ്യമുള്ള ദരിദ്രരും നിരാലംബരുമായവരുടെ ദുരവസ്ഥ ഉയർത്തിക്കാട്ടി പത്ര ക്ലിപ്പിംഗുകൾ അയച്ചു,  അത്തരം ആളുകളെ സഹായിക്കാൻ സ്ഥിരം ഫണ്ട് ആരംഭിക്കാൻ മുഖ്യമന്ത്രിയെ പ്രേരിപ്പിച്ചു.
2014 ൽ ജയിലിലെ ഡിജിപിയായി നിയമിതനായി.
എൽ‌ഐ‌എസ് സാമ്പത്തിക അഴിമതി, മാഞ്ചിയം, തേക്ക്, ആട് കുംഭകോണ കേസുകൾ, വിതുര, പന്തളം ലൈംഗികാതിക്രമ കേസുകൾ, ഫ്രഞ്ച് ചാര കേസ് തുടങ്ങിയ നിരവധി കേസുകൾ അദ്ദേഹം കേരളത്തിൽ അന്വേഷിച്ചിട്ടുണ്ട്.
ഡിജിപി സ്ഥാനത്ത് നിന്ന് പുറത്താക്കൽ
പിണറായി വിജയൻ സർക്കാർ അധികാരമേറ്റു മൂന്നാം നാളാണു പൊലീസ് മേധാവി സ്ഥാനത്തു നിന്നു സെൻകുമാറിനെ മാറ്റിയത്.
അദ്ദേഹം ആ പദവിയിൽ വന്നു കഷ്ടിച്ച് ഒരു വർഷം മാത്രം ആയപ്പോഴായിരുന്നു അപ്രതീക്ഷിത മാറ്റം.
അന്ന്  ആഭ്യന്തര അഡീഷനൽ ചീഫ് സെക്രട്ടറിയായിരുന്ന പിന്നീട് ചീഫ് സെക്രട്ടറി ആയി വിരമിച്ച നളിനി നെറ്റോയുടെ റിപ്പോർട്ടിന്റെ അടിസ്ഥാനത്തിലായിരുന്നു മാറ്റം.
ജിഷ വധക്കേസിലും പുറ്റിങ്ങൽ ദുരന്തത്തിലും പൊലീസിനു വീഴ്ച ഉണ്ടായെന്നും ഡിജിപിയുടെ കഴിവുകേടാണു കാരണമെന്നുമായിരുന്നു റിപ്പോർട്ടിന്റെ ഉള്ളടക്കം.
മുഖ്യമന്ത്രി പിണറായി വിജയൻ അതു പരസ്യമായി പറയുക കൂടി ചെയ്തു.
പുറത്താക്കലിനെതിരേ നിയമപോരാട്ടം, വിജയം
ആദ്യം അവധിയിൽ പ്രവേശിച്ച സെൻകുമാർ കേന്ദ്ര അഡ്മിനിസ്ട്രേറ്റീവ് ട്രൈബ്യൂണലിലും പിന്നീടു ഹൈക്കോടതിയിലും പരാതി നൽകി.
ഓരോ ഘട്ടത്തിലും സർക്കാർ നൽകുന്ന സത്യവാങ്മൂലത്തിൽ സെൻകുമാറിനെ പ്രകോപിപ്പിക്കുന്ന പ്രകോപിപ്പിക്കുന്ന പരാമർശങ്ങളും ഉൾപ്പെട്ടു.
രണ്ടിടത്തും സെൻകുമാറിന്റെ ഹർജി തള്ളി.
ഐപിഎസുകാരെ മാറ്റുന്നതുമായി ബന്ധപ്പെട്ട പ്രകാശ് സിങ് കേസിലെ സുപ്രീം കോടതി നിർദേശങ്ങൾ തന്റെ കാര്യത്തിൽ സർക്കാർ പാലിച്ചില്ലെന്നായിരുന്നു കോടതിയിലെ പ്രധാന വാദം.
പൊലീസ് മേധാവി അടക്കം ഉദ്യോഗസ്ഥരെ നിയമിക്കുമ്പോൾ കുറഞ്ഞതു രണ്ടു വർഷ കാലാവധി ഉണ്ടായിരിക്കണം.
നിയമനത്തിനും മാറ്റത്തിനും അനുമതി നൽകാൻ സംസ്ഥാന സുരക്ഷാ കമ്മിഷൻ രൂപീകരിക്കണം, ഔദ്യോഗിക അംഗങ്ങൾക്കു പുറമേ മൂന്ന് അനൗദ്യോഗിക അംഗങ്ങൾ അതിൽ ഉണ്ടാകണം തുടങ്ങിയവയായിരുന്നു കോടതിയുടെ പ്രധാന നിർദേശങ്ങൾ.
ഇതു മറികടക്കാൻ കേരള സർക്കാർ 2011ൽ പൊലീസ് നിയമത്തിൽ ഭേദഗതി വരുത്തി.
സുരക്ഷാ കമ്മിഷൻ അതിൽ ഉൾപ്പെടുത്തിയെങ്കിലും നിയമനത്തിലോ, സ്ഥലംമാറ്റത്തിലോ കമ്മിഷന് അധികാരം നൽകിയിരുന്നില്ല.
ഇതുവരെ അതിൽ അനൗദ്യോഗിക അംഗങ്ങളെ ഉൾപ്പെടുത്തിയുമില്ല.
ഇതെല്ലാം സെൻകുമാറിന്റെ വാദത്തിനു ബലമേകി.
11 മാസത്തെ നിയമ പോരാട്ടത്തിനൊടുവിൽ സംസ്ഥാന പൊലീസ് മേധാവിയുടെ അതേ കസേരയിൽ സെൻകുമാറിനെ വീണ്ടും നിയമിക്കാൻ സുപ്രീം കോടതി ഉത്തരവിട്ടു നളിനി നെറ്റോ ഫയലിൽ കൃത്രിമം കാണിച്ചെന്നു സെൻകുമാർ കോടതിയിൽ ചൂണ്ടിക്കാട്ടിയിരുന്നു.
മെഡലുകളും അംഗീകാരവും
2009 ൽ വിശിഷ്ട സേവനത്തിനുള്ള രാഷ്ട്രപതിയുടെ മെഡൽ സെൻകുമാറിന് ലഭിച്ചു.
അടൂർ ലോകസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Adoor_LS
2008-ലെ മണ്ഡലം പുനഃക്രമീകരണത്തിൽ റദ്ദായ മണ്ഡലമാണ് അടൂർ ലോകസഭാമണ്ഡലം .
പട്ടികജാതി സംവരണ മണ്ഡലമാണിത്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2004 ചെങ്ങറ സുരേന്ദ്രൻ സി.പി.ഐ. , എൽ.ഡി.എഫ്. കൊടിക്കുന്നിൽ സുരേഷ് കോൺഗ്രസ് (ഐ.) , യു.ഡി.എഫ്. 1999 1998 ചെങ്ങറ സുരേന്ദ്രൻ സി.പി.ഐ. , എൽ.ഡി.എഫ്. കൊടിക്കുന്നിൽ സുരേഷ് കോൺഗ്രസ് (ഐ.) , യു.ഡി.എഫ്. 1996 കൊടിക്കുന്നിൽ സുരേഷ് കോൺഗ്രസ് (ഐ.) , യു.ഡി.എഫ്. പി.കെ. രാഘവൻ സി.പി.ഐ. , എൽ.ഡി.എഫ്. 1991 കൊടിക്കുന്നിൽ സുരേഷ് കോൺഗ്രസ് (ഐ.) , യു.ഡി.എഫ്. ഭാർഗവി തങ്കപ്പൻ സി.പി.ഐ. , എൽ.ഡി.എഫ്. 1989 കൊടിക്കുന്നിൽ സുരേഷ് കോൺഗ്രസ് (ഐ.) , യു.ഡി.എഫ്. എൻ. രാജൻ സി.പി.ഐ. , എൽ.ഡി.എഫ്. 1984 കെ.കെ. കുഞ്ഞമ്പു കോൺഗ്രസ് (ഐ.) , യു.ഡി.എഫ്. പി.കെ. രാഘവൻ സി.പി.ഐ. , എൽ.ഡി.എഫ്. 1980 പി.കെ. കൊടിയൻ സി.പി.ഐ. ആർ. അച്യുതൻ കോൺഗ്രസ് (ഐ.) 1977 പി.കെ. കൊടിയൻ സി.പി.ഐ. കെ. ചന്ദ്രശേഖരൻ ശാസ്ത്രി സി.പി.എം. ഇതും കാണുക കേരളത്തിലെ ലോകസഭാമണ്ഡലങ്ങൾ അടൂർ അവലംബം
അടോലുകൾ ഇംഗ്ലീഷ് വിലാസം https://ml.wikipedia.org/wiki/Atoll പെസഫിക് മഹാസമുദ്രത്തിലെ അടോലുകൾ (ഉപഗ്രഹ ചിത്രം)
ഉഷ്ണമേഖലയിലെ ആഴം കുറഞ്ഞ സമുദ്ര ഭാഗങ്ങളിൽ കാണുന്ന വലയാകാരങ്ങളായ പവിഴ ദ്വീപുകളെ (coral islands) അടോലുകൾ അല്ലെങ്കിൽ അറ്റോൾ ( atoll ( pronounced /ˈætɒl/ ) എന്നു വിളിക്കുന്നു.
ഇവയുടെ ഉത്തമമാതൃകകൾ മാലദ്വീപ് , ലക്ഷദ്വീപ് നിരയാണ്.
അണ , ചിറ എന്നെല്ലാം അർഥമുള്ള മലയാളഭാഷയിലെ അടയൽ എന്ന പദം അടൽ എന്നും പിന്നെ അടോൽ എന്നും ആയിതീർന്നെന്നാണ് ഡഡ്ലി സ്റ്റാമ്പ് എന്ന ഭൗമശാസ്ത്രജ്ഞർ അനുമാനിക്കുന്നത്.
ആകൃതി മാലദ്വീപിലെ അടോലുകൾ ഒരു സാറ്റ്ലൈറ്റ് ചിത്രം
സാധാരണ അടോലുകൾ വൃത്താകൃതിയിലാണ് കാണപ്പെടുന്നത്; പക്ഷേ, ക്രമരഹിതമായ ആകൃതിയിലും ഇവ കാണാറുണ്ട്.
വേലിയേറ്റനിരപ്പിനെക്കാൾ ഉയർന്ന അനേകം ദ്വീപുകളുടെ ഒരു വലയമാണ് ഒരു മാതൃകാ-അടോലിൽ ഉണ്ടാവുക.
ഈ ദ്വീപുകൾ ഉൾക്കൊള്ളുന്ന,കടൽച്ചേറ് നിറഞ്ഞ് ആഴം കുറഞ്ഞ ജലാശയത്തെ ലാഗൂണുകൾ (lagoons) എന്നു വിളിക്കുന്നു.
അടോലുകളുടെ പവനപ്രതിമുഖവശത്തായി ലാഗൂണിലേക്ക് പ്രവേശനം അനുവദിക്കുന്ന അനേകം ഇടുക്കുകളും കാണാറുണ്ട്.
കോറലുകളുടെ (പവിഴ പുറ്റുകളുടെ) വളർച്ചയോടനുബന്ധിച്ചുണ്ടാകുന്ന ശൈലസേതുക്കളാണ് അടോലുകളുടെ ഉദ്ഭവത്തിന് നിദാനമായിത്തീരുന്നത്.
സമൂഹമായി ജീവിക്കുന്ന കോറലുകൾ, അനുകൂലസാഹചര്യങ്ങളിൽ വളരെവേഗം വളർന്ന് വലിയ പുറ്റുകളായിത്തീരുന്നു.
എന്നാൽ തിരകളിലൂടെ അടിഞ്ഞുകയറുന്ന മണ്ണും ചരലും സജീവ-കോറലുകളുടെ നാശത്തിന് ഇടയാക്കുന്നു.
ഇങ്ങനെ, കൊല്ലപ്പെട്ടു വളർച്ച സ്തംഭിച്ച കോറൽപ്പുറ്റുകൾ ചിതറിയടിക്കുന്ന തിരമാലകളിൽപ്പെട്ട് അടരുകയും ശിഥിലീഭവിക്കുകയും ചെയ്യുന്നു.
കടൽച്ചേറുമായി കലർന്നാണ് ഇവ ഉറച്ച ശൈലസേതുക്കളായ  ദ്വീപുകളായി പരിണമിക്കുന്നത്.
അടോൽദ്വീപുകളിൽ സാധാരണ കണ്ടുവരുന്ന പായൽപൊതിഞ്ഞ കൂനകളുടെ അധികഭാഗങ്ങളിലും ഫൊറാമിനിഫെറാ വിഭാഗത്തിലെ ആദിമ ജന്തുക്കൾ, കോറലുകൾ എന്നിവയുടെ അവശിഷ്ടങ്ങളും ആൽഗകളും ബ്രയോസോവ, മൊളസ്ക തുടങ്ങിയവയുമാണുള്ളത്.
ഈ ദ്വീപുകളുടെ വളർച്ച വാതാനുകൂലവശങ്ങളിലാണ് പരിപുഷ്ടമായി കാണുന്നത്.
ഘടന നൂക്കുഒറോ ഒരു നാസാ ചിത്രം
അടോലുകളുടെ ബാഹ്യരേഖ കോറലും കക്കയും നിറഞ്ഞ ചൊരിമണലിന്റെയും തരിമണലിന്റെയും തടം കടന്ന് ആഴം കുറഞ്ഞ ശൈലസേതുതലമായിട്ടാണ് അവസാനിക്കുക.
അതിർവരമ്പിൽ ലിതോതാംനിയൺ (Lithothamnion) എന്നു വിളിക്കുന്ന ചുവന്ന ആൽഗകൾ നിബിഡമായി വളരുന്നു.
അവ സാധാരണയായി ജലനിരപ്പിനു മുകളിലേക്കും വ്യാപിക്കുന്നു.
നുരഞ്ഞുപതയുന്ന തിരമാലകൾ ഇവയുടെ വളർച്ചയെ പ്രോത്സാഹിപ്പിക്കയും ചെയ്യുന്നു.
സമുദ്രത്തിലേക്ക് ആഴ്ന്നിറങ്ങുന്ന അനേകം ചാലുകളോടുകൂടിയ ചരിവുതലങ്ങളാണ് അടോലുകൾക്കുള്ളത്.
കാറ്റിനഭിമുഖമായുള്ള വശങ്ങളിൽ ഈ ചാലുകൾ കൂടുതൽ സ്പഷ്ടമായികാണുന്നു.
ചരിവുതലങ്ങൾ   സമുദ്രത്തിന്റെ അടിത്തട്ടുവരെ ഒരേരീതിയിൽ തുടർന്നുപോകുന്നു.
കുത്തനെ നിലകൊള്ളുവാൻ കോറൽ അവശിഷ്ടങ്ങൾക്കു കഴിയുന്നില്ല.
ചിലപ്പോൾ ഈ ചരിവുതലങ്ങളിൽ അസ്പഷ്ടമായ തട്ടുകൾ ഉണ്ടാകാറുണ്ട്.
അവശിഷ്ടങ്ങൾ ക്രമീകരിക്കപ്പെട്ടരീതിയിലാണ് നിക്ഷിപ്തമായിരിക്കുന്നത്.
കൂടുതൽ സൂക്ഷ്മമായ അംശങ്ങളുടെ അടിയലുകൾ ഏറ്റവും ആഴത്തിൽ കാണുന്നു.
ലാഗൂണിന്റെ വശത്തെ കോറൽതലം എതിർവശത്തേതിനേക്കാൾ വീതികുറഞ്ഞതാകും.
ലാഗൂണിന്റെ അടിത്തട്ടിലേക്കു ചാഞ്ഞിറങ്ങുന്ന ചരിവുതലവും ഉണ്ടായിരിക്കും.
ഈ നിതലതലങ്ങൾ ഏകസമാനമാകണമെന്നു നിർബന്ധമില്ല.
ഉടവുകളും, കുണ്ടുകളും, കോറൽകൂനകളും, ഇടയ്ക്കിടെയുള്ള സമനിലങ്ങളും ചേർന്ന് തികച്ചും വൈവിധ്യമുള്ള തലങ്ങളാണ് ലാഗൂണുകളുടേത്.
ഉദ്ഭവത്തിന്റെ കാരണം വേക്ക് ദ്വിപ് അടോലുകൾ പെസഫിക്ക്
അടോലുകൾ എങ്ങനെയുണ്ടാകുന്നു എന്നതിനെ സംബന്ധിച്ചു സർവസമ്മതമായ ഒരഭിപ്രായം ഇനിയും ഉണ്ടാകേണ്ടതുണ്ട്.
സമുദ്രത്തിലെ അഗാധഭാഗങ്ങളിൽ കോറലുകൾ വളരുന്നില്ല.
അക്കാരണംകൊണ്ടുതന്നെ അടോലുകളുടെ ഉദ്ഭവത്തിന് അടിസ്ഥാനപരമായ ആവശ്യം സമുദ്രനിരപ്പിൽനിന്നും അധികം ആഴത്തിലല്ലാതെ സ്ഥിതി ചെയ്യുന്ന ജലമഗ്നദ്വീപുകളും പീഠഭൂമികളുമാണെന്നുവരുന്നു.
ഇവയുടെ പാർശ്വങ്ങളിൽ നിന്നാണ് അടോലുകളുടെ ഉദ്ഭവത്തിനു നിദാനമായ കോറലുകൾ വളർന്നുപൊങ്ങുന്നത്.
ഡാർവിന്റെ സിദ്ധാന്തമനുസരിച്ച് ഇങ്ങനെയുള്ള ദ്വീപുകൾ അധികം ജലനിമഗ്നമാകുന്തോറും കൂടുതൽ കൂടുതൽ കോറലുകൾ വളർന്നുപൊങ്ങുകയും, അവയുടെ നാശം ശൈലസേതുക്കളുടെ ഉത്പത്തിക്കു വഴിതെളിക്കുകയും ചെയ്യുന്നു.
നിമഗ്നമാകുന്ന ദ്വീപിന്റെ ഉപരിതലം ലാഗൂണായി മാറുന്നു.
കോറലുകളുടെ വളർച്ച പുഷ്ടമല്ലാത്ത ഭാഗങ്ങളെല്ലാം അഴികളും പൊഴികളുമായിത്തീരുന്നു.
ഓരോ അറ്റോളും രൂപപ്പെട്ടിട്ടൂള്ളത്  അനേകായിരം വർഷങ്ങൾകൊണ്ടാണ്.
ഹിമയുഗവുമായി ബന്ധപ്പെടുത്തി യു.എസ്.ഭൂവിജ്ഞാനിയായ റെജിനാൾഡ് ഡാലിയും (1871-1952) ജർമൻ ശാസ്ത്രജ്ഞനായ ആൽബ്രഷ്ട് പെങ്കും (1858-1945) അടോലുകളുടെ ഉദ്ഭവത്തെക്കുറിച്ച് താഴെ കാണുംവിധം സിദ്ധാന്തിക്കുന്നു.
ഹിമയുഗത്തിനുശേഷമുള്ള കാലഘട്ടത്തിൽ, സമുദ്രജലത്തിന്റെ ഊഷ്മാവും നിരപ്പും വർധിക്കുന്നതോടെ കോറലുകളുടെ വളർച്ച പ്രോത്സാഹിപ്പിക്കപ്പെടുന്നു; എന്നാൽ ഹിമയുഗത്തിന്റെ ആരംഭത്തിൽ അതിശൈത്യം കാരണവും, ജലനിരപ്പു താഴ്ന്നുപോകുന്നതിനാലും കോറലുകൾ നശിക്കുന്നു.
അവയുടെ പുറ്റുകൾ ഛിദ്രിച്ച് കോറൽതിട്ടകളുണ്ടാകുന്നു.
ഹിമയുഗങ്ങൾ ആവർത്തിക്കുകയും പിൻവാങ്ങുകയും ചെയ്തതിന്റെ ഫലമായിട്ടാണ് ഇന്നു കാണുന്ന അടോലുകൾ ഉണ്ടായത്.
എന്നാൽ മേൽവിവരിച്ചതോ അല്ലാത്തതോ ആയ ഏതൊരു വാദഗതിയും അടോലുകളുടെ ഉദ്ഭവത്തിന്റെ ഏകമാത്ര കാരണമാകുന്നില്ല.
ഉദാഹരണമായി, തിരകൾക്ക് കോറൽഭിത്തികളുടെ നിർമ്മാണത്തിലുള്ള പങ്ക് തർക്കമറ്റതാണ്.
കോറൽ അവശിഷ്ടങ്ങളെ ജലനിരപ്പിൽനിന്നു പത്തടി ഉയരത്തിലോളം നിക്ഷേപിക്കുവാൻ തിരകൾക്ക് ശക്തിയുണ്ട്.
അതേസമയം ദ്വീപുകളുടെ നിമജ്ജനം അടോലുകളുടെ വളർച്ചയെ ഭാഗികമായി പ്രോത്സാഹിപ്പിച്ചിട്ടുണ്ടാകാം.
ജലനിരപ്പു താഴുന്നതും വളരെയധികം സഹായകമാണ്.
അടോലുകൾ അധികമായി കണ്ടുവരുന്നത് പസിഫിക്, ഇന്ത്യൻ സമുദ്രങ്ങളിലെ ഉഷ്ണപ്രദേശങ്ങളിലാണ്.
ഇവ മധ്യരേഖയുടെ ഇരുവശങ്ങളിലുമായി 25 o അക്ഷാംശം വരെ വ്യാപിച്ചുകിടക്കുന്നു.
അറ്റ്ലാന്റിക് സമുദ്രത്തിൽ ബ്രസീലിയൻ തീരത്തിനടുത്തായും ചില അടോലുകൾ സ്ഥിതി ചെയ്യുന്നുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടോലുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അട്ട (വിവക്ഷകൾ)
അട്ട എന്ന പദം കൊണ്ട് താഴെ പറയുന്ന ഏതിനേയും വിവക്ഷിക്കാം.
തേരട്ട - ഒരുപാട് കാലുകളുള്ള ഒരു ഇഴജീവി.
പോത്തട്ട അഥവ കുളയട്ട - ചതുപ്പുകളിലും ജലാശയങ്ങളിലും മറ്റും കാണപ്പെടുന്ന രക്തം കുടിക്കുന്ന ഒരിനം ജീവിയാണ് കുളയട്ട.
നീരട്ട - രക്തം കുടിക്കുന്ന ഒരിനം അട്ട.
അട്ട ബലുകുദു ഇംഗ്ലീഷ് വിലാസം https://ml.wikipedia.org/wiki/ATTa_balukudu ത്യാഗരാജസ്വാമികൾ
ത്യാഗരാജസ്വാമികൾ അഠാണാരാഗത്തിൽ ചിട്ടപ്പെടുത്തിയ ഒരു കൃതിയാണ് അട്ട ബലുകുദു .
അട്ട ബലുകുദു വിട്ട ബലുകുരു വന്ദികേമി സേതു രാമ?
നീ (അട്ട) അനുപല്ലവി
തോട്ല നർഭകുല നൂതുവു; മരി മരി തോചിനട്ടു ഗില്ലുദുവു; ശ്രീ രാമ!
നീ (അട്ട) ചരണം
ജീവുല ശിക്ഷിൻചഗ നേർതുവു, ചിരംജീവുലുഗാ ജേയ നേർതുവുരാ ഭാവമെരിഗി ബോതുവു, സദ്ഭക്തഭാഗധേയ!
ശ്രീ ത്യാഗരാജവിനുത (അട്ട) അവലംബം
അടൂർ ഭവാനി ഇംഗ്ലീഷ് വിലാസം https://ml.wikipedia.org/wiki/Adoor_Bhavani
മലയാളചലച്ചിത്ര രംഗത്തെ ഒരു നടിയായിരുന്നു അടൂർ ഭവാനി .
നിരവധി സിനിമകളിൽ നായികയായും അമ്മയായും അമ്മൂമ്മയായും വേഷമിട്ട് ശ്രദ്ധനേടിയ നടിയായിരുന്നു.
പത്തനംതിട്ട ജില്ലയിലുള്ള അടൂരാണ് സ്വദേശം.
അടൂർ ഭവാനിയുടെ സഹോദരി അടൂർ പങ്കജവും അറിയപ്പെടുന്ന ഒരു അഭിനേത്രിയായിരുന്നു.
ശരിയോ തെറ്റോ ആണ് ആദ്യ ചലച്ചിത്രം.
സേതുരാമയ്യർ സി.ബി.ഐ അവസാനത്തെ ചിത്രവും.
രാമു കാര്യാട്ടിന്റെ ചെമ്മീൻ (1965) എന്ന ചലച്ചിത്രത്തിലെ അഭിനയത്തോടുകൂടി ശ്രദ്ധിക്കപ്പെട്ടു.
2009 ഒക്ടോബർ 25 -ന് അടൂരിലെ സ്വവസതിയിൽ അന്തരിച്ചു.
1927-ൽ കുഞ്ഞിരാമൻ പിള്ളയുടെയും കുഞ്ഞുകുഞ്ഞമ്മയുടെയും മകളായി അടൂരിൽ ജനിച്ചു.
മനക്കര ഗോപാലപ്പിള്ളയുടെ വേലുത്തമ്പി ദളവ എന്ന നാടകത്തിൽ കൊട്ടരക്കരയുടെ അമ്മയായി അഭിനയിച്ചുകൊണ്ടായിരുന്നു അഭിയയ ജീവിതത്തിന്റെ തുടക്കം.
1969-ൽ പുറത്തിറങ്ങിയ കള്ളിച്ചെല്ലമ്മ ' എന്ന ചലച്ചിത്രത്തിലെ അഭിനയത്തിന് മികച്ച സഹനടിക്കുള്ള സംസ്ഥാന അവാർഡ് ലഭിച്ചിട്ടുണ്ട് ഭവാനിക്ക്.
പിന്നീട് ചലച്ചിത്ര രംഗത്തെ സമഗ്ര സംഭാവനയ്ക്കുള്ള പ്രേംജി പുരസ്‌കാരവും 2002-ൽ മാതൃഭൂമി-മെഡിമിക്സ് ചലച്ചിത്രസപര്യ ആയുഷ്കാല നേട്ടങ്ങൾക്കുള്ള പുരസ്കാരവും 2008-ൽ കേരള സംഗീത നാടക അക്കാദമിയുടെ പുരസ്കാരവും ഭവാനിയെ തേടിയെത്തി.
ഇന്റർനെറ്റ് മൂവി ഡാറ്റാബേസിൽ നിന്ന് അടൂർ ഭവാനി അവലംബം
അടോപിക് ഡെർമറ്റൈറ്റിസ് ഇംഗ്ലീഷ് വിലാസം https://ml.wikipedia.org/wiki/Atopic_dermatitis
അടോപിക് ഡെർമറ്റൈറ്റിസ് (എ.ഡി.), അടോപിക് എക്സിമ , എക്സിമ എന്ന പേരുകളിൽ അറിയപ്പെടുന്ന അസുഖം ഒരു ത്വക് രോഗമാണ് .
കുട്ടികളിൽ ഈ അസുഖമുണ്ടാകുമ്പോൾ ഇതിനെ കരപ്പൻ എന്ന് വിശേഷിപ്പിക്കാറുണ്ട് .
ഈ അസുഖം തൊലിയിൽ വീക്കമുണ്ടാക്കുന്നതും , ആവർത്തിച്ച് ബാധിക്കുന്നതും, കലശലായ ചൊറിച്ചിലുണ്ടാക്കുതുമാണ് .
രോഗലക്ഷണങ്ങൾ കൈമുട്ടിന്റെ മുന്നിലെ അടോപിക് ഡെർമറ്റൈറ്റിസ് പ്രായമനുസരിച്ച് അടോപിക് ഡെർമറ്റൈറ്റിസിനുണ്ടാകുന്ന വ്യത്യാസം
ഈ അസുഖം ബാധിച്ചവർക്ക് ദേഹമാസകലം ഉണങ്ങിയതും ശൽക്കങ്ങളോട് സാദൃശ്യം തോന്നിക്കുന്നതുമായ ഉണ്ടാകാറുണ്ട്.
ഡയപ്പർ ധരിപ്പിക്കുന്ന ഭാഗത്തുമാത്രമാണ് ഇത് കാണാതിരിക്കാറ്.
കൈകാൽ മടക്കുകളിലും മുഖ‌ത്തും കഴുത്തിലും നല്ല ചൊറിച്ചിലുള്ളതും തൊലിയിൽ നിന്ന് അൽപ്പം ഉയർന്ന് നിൽക്കുന്നതുമായ ചുവന്നു തടിച്ച ഭാഗങ്ങൾ കാണാം.
ഈ ഭാഗങ്ങളിൽ നിന്ന് ചലം ഒഴുകുകയും അത് ഉണങ്ങി ഒരു ആവരണമാവുകയും ചെയ്യും.
രോഗമുണ്ടാകുന്ന ഭാഗങ്ങളിൽ ബാക്റ്റീരിയ, ഫങ്കസ്, വൈറസ് എന്നിവയുടെ ബാധയുണ്ടാകാൻ കൂടിയ സാദ്ധ്യതയുണ്ട്.
ഈ അസുഖത്തിന്റെ കാരണം അറിയില്ല എന്നതാണ് പൊതുവിലുള്ള സമവായം.
ഈ അസുഖമുള്ളവരുടെ ബന്ധുക്കൾക്കും ആസ്മ, ഭക്ഷണസാധനങ്ങളോടുള്ള അലർജി, ഹേ ഫീവർ എന്നീ അസുഖങ്ങൾ (അടോപ്പിയുടെ ലക്ഷണങ്ങൾ) കാണപ്പെടുന്നുണ്ട് എന്നതിനാൽ അസുഖത്തിന് ജനിതക കാരണങ്ങളുണ്ടെന്ന് സംശയിക്കുന്നു.
2006-ൽ ഫൈലാഗ്രിൻ എന്ന മാംസ്യം ഉത്പാദിപ്പിക്കുന്ന ജീനിന്റെ മ്യൂട്ടേഷൻ അടോപിക് ഡെർമറ്റൈറ്റിസ് ഉണ്ടാകാനുള്ള സാദ്ധ്യത വളരെയധികം വർദ്ധിപ്പിക്കുന്നുണ്ട് എന്ന് കണ്ടെത്തപ്പെട്ടു.
തൊലിയുടെ സ്ട്രാറ്റം കോർണിയം എന്ന പാളിയിൽ ജലാംശം നിലനിർത്താനാവശ്യമായ മാംസ്യമാണിത്.
കുട്ടിക്കാലത്ത് നായ്ക്കളുമായി സഹവാസമുള്ള ആൾക്കാരിൽ ഈ അസുഖമുണ്ടാകാനുള്ള സാദ്ധ്യത കുറവാണ്.
വിരബാധയും ഈ അസുഖമുണ്ടാകാനുള്ള സാദ്ധ്യത കുറയ്ക്കുമെന്ന് പഠനങ്ങൾ സൂചിപ്പിക്കുന്നു.
വൃത്തിഹീനമായ സാഹചര്യങ്ങളിൽ വളരുന്നതും പാസ്ചറൈസ് ചെയ്യാത്ത പാൽ കുടിക്കുന്നതുമായ കുട്ടികൾക്ക് ഈ അസുഖം ബാധിക്കാനുള്ള സാദ്ധ്യത കുറവാണ്.
പൊടിയിലെ മൈറ്റുകളുമായി സമ്പർക്കമുണ്ടാകുന്നത് അസുഖമുണ്ടാകാനുള്ള സാദ്ധ്യത വർദ്ധിപ്പിക്കുന്നു.
ഭക്ഷണത്തിൽ ധാരാളം ഫലവർഗ്ഗങ്ങൾ ഉൾപ്പെടുത്തുന്നത് ഈ അസുഖത്തിൽ നിന്ന് സംരക്ഷണം നൽകുന്നുണ്ട്.
ഫാസ്റ്റ് ഫുഡുകൾ കഴിക്കുന്നത് ഈ അസുഖമുണ്ടാകാനുള്ള സാദ്ധ്യത വർദ്ധിപ്പിക്കുന്നതായി കാണുന്നു.
ചികിത്സ സ്ഥിതിവിവരക്കണക്കുകൾ
ഇരുപതാം നൂറ്റാണ്ടിന്റെ ആരംഭം മുതൽ മ്യൂക്കോസയിൽ വീക്കം ബാധിക്കുന്നതരം അസുഖങ്ങൾ കൂടുതലായി കണ്ടുവരുന്നുണ്ട്.
അടോപിക് ഡെർമറ്റൈറ്റിസ് എന്ന അസുഖം അതിനൊരു ഉദാഹരണമാണ്.
വികസിതരാജ്യങ്ങളിൽ 15-30% കുട്ടികളെയും 2-10% മുതിർന്നവരെയും ഈ അസുഖം ബാധിക്കുന്നുണ്ട്.
അമെരിക്കയിൽ ഈ അസുഖം കഴിഞ്ഞ മുപ്പത്-നാല്പതു വർഷങ്ങൾ കൊണ്ട് മൂന്നിരട്ടി ആളുകളെ ബാധിക്കുന്ന തരത്തിൽ വളർന്നിട്ടുണ്ട്.
അവലംബം പുറത്തേയ്ക്കുള്ള കണ്ണികൾ NIH Handout on Health: Atopic Dermatitis DermAtlas 9
അട്ടം പിടിക്കുക
വേദമോതുമ്പോൾ കൈപ്പടങ്ങൾ ചേർത്ത് ബ്രഹ്മാഞ്ജലി യായി വയ്ക്കുന്ന ക്രിയയെ അട്ടം പിടിക്കുക എന്നു പറയുന്നു.
ബ്രാഹ്മണർ അനുഷ്ഠിക്കേണ്ട കർമങ്ങൾ വേദാധ്യയനപൂർവം വേണം എന്നതാണ് വിധി.
വേദോച്ചാരണത്തിനുമുൻപ് അഭിവാദ്യം ചെയ്ത് അട്ടം പിടിക്കണം .
തൈത്തിരീയാരണ്യകത്തിലെ ബ്രഹ്മയജ്ഞ പ്രകരണ(2-ആം പ്രപാഠകം 11-ആം അനുവാകം)ത്തിൽ നല്കുന്ന നിർദ്ദേശങ്ങളാണ് ഇതിന് അടിസ്ഥാനം.